######  РЕПУБЛИКА БЪЛГАРИЯ

#### \_\_\_\_\_\_\_\_\_\_\_\_\_\_ М И Н И С Т Е Р С К И С Ъ В Е Т\_\_\_\_\_\_\_\_\_\_\_\_\_\_\_\_\_\_\_\_

Проект!

**ПОСТАНОВЛЕНИЕ№**

**от …………………. 2016 г.**

За изменение и допълнение на Наредба за ползването на повърхностните води, приета с ПМС № 200 от 13.07.2011 г. (обн., ДВ, бр. 56 от 22.07.2011 г., в сила от 22.07.2011 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1.**В чл. 1, ал. 1 се правят следните изменения и допълнения:

1. Точка 2 се изменя така:

„2. редът и условията за издаване на разрешителни за използване на повърхностните води по чл. 44, чл. 46 и чл. 140, ал. 7 от Закона за водите (ЗВ);“

1. Създава се т. 5:

„5. съдържанието на регистрите по чл. 182, ал. 1, т. 1, б. „а“ и „д“, т. 3, 4 от ЗВ, както следва:

а) регистри на издадените от директорите на басейновите дирекции разрешителни за използване на повърхностите води – водят се от директорите на басейнови дирекции;

б) регистри на бентовете и праговете в некоригираните участъци на реките извън границите на населените места и селищните образувания – водят се от директорите на басейнови дирекции;

в) регистри на изискванията, условията или забраните за определен вид общо водовземане или ползване на повърхностни водни обекти – водят се от общинските администрации;

г) регистри на издадените от изпълнителния директор на Изпълнителна агенция „Проучване и поддържане на река Дунав“ разрешителни за ползване на воден обект за изземване на наносни отложения от река Дунав – водят се от Изпълнителна агенция „Проучване и поддържане на река Дунав“;

 **§2.** В чл. 2 преди „ЗВ“ се добавя „от“.

**§3.** ВЧлен 3 се правят следните изменения и допълнения:

1. Алинеи 1, 2 и 3 се отменят.
2. Създава се ал. 4:

„(4) Към заявлението за откриване на процедура за издаване на разрешително, освен съответните документи по чл. 60 от Закона за водите и по Глава втора, Раздели III и IV от тази наредба, се прилага и копие или само се посочва номера на действащ (влязъл в сила или подлежащ на предварително изпълнение, както и незагубил правно действие) административен акт, издаден по реда на глава шеста от Закона за опазване на околната среда и/или чл. 31 от Закона за биологичното разнообразие, за одобряване/съгласуване на инвестиционното предложение, за чието осъществяване се иска разрешаване на водовземането и/или ползването на водния обект.“

**§ 4.**Член 5 се отменя.

  **§ 5.** Член6 се отменя.

 **§ 6.** В чл.9, след „ЗВ“ се добавя „и съгласно чл. 140, ал. 7 от ЗВ“.

 **§ 7.** Член 14, 15 и 16 се отменят.

**§ 8.** Член 19 се изменя така:

„Чл. 19. Когато водовземането и/или ползването не е пряко свързано с използване на съществуващи съоръжения на язовири, за издаване на разрешително по реда на глава четвърта от ЗВ не се изисква договор, а писмено съгласуване на дейността със собственика на язовира и съоръженията към него по отношение на съвместимостта й с нормативните изисквания, в това число и направени предписания за правилната и безопасна експлоатация и поддръжка на хидротехническото съоръжение. “

**§ 9.** В чл. 20 се правят следните изменения:

1. В ал. 1 и ал. 2, преди „ЗВ“ се добавя „от“;
2. Алинея 3 се отменя.

**§ 10.** Член 21 се отменя.

**§ 11.**В чл. 22, ал. 1 се изменя така:

„(1) Обосновки, изчисления и доказателства за изпълнение на изискванията по чл. 156е, ал. 2 от ЗВ се представят към заявлението и документите по чл. 60 от ЗВ, когато планираните дейности ще доведат до съществени изменения на физическите характеристики на повърхностния воден обект, което налага обозначаването му като силно модифицирано водно тяло - за изграждане на големи хидротехнически съоръжения, като язовири, мащабни корекции на река или др.“

**§ 12.**В чл. 23, ал. 2, т. 5, след думата „водовземане“ се добавя „и ползване на водния обект“.

**§ 13.**В чл. 24, ал. 5, текстът „Министерството на икономиката, енергетиката и туризма (МИЕТ)“ се заменя с „Министерството на енергетиката (МЕ)“.

**§ 14.** Член 25 се изменя и допълва така:

**1.**В ал. 2 се създават т. 6 и 7:

„6. приоритетите по чл. 50, ал.4 от ЗВ;

7.издадените разрешителни за водовземане и ползване.“;

**2.** В ал. 3, т. 3 се изменя така:

„3. при ремонтни дейности и/или възникване на аварийни условия по язовирната стена, съоръженията към нея и други хидротехнически съоръжения от водностопанската система.“

1. Алинея 4 се изменя така:

„(4) Поддържането на определените с месечния график обеми по ал. 3 се осъществява от лицата осъществяващи техническата експлоатация на язовира и съоръженията към него чрез водноелектрически централи, а при невъзможност - чрез основен изпускател или други съоръжения.“

**§ 15.**В чл. 26 се правят следните изменения:

1. Алинея 2 се изменя така:

„(2) До 26-то число на предходния месец титулярите на разрешителни за водовземане, за да бъдат включени в месечния график, представят в МОСВ актуална месечна заявка за необходимия обем вода и планираните ремонти на системите и съоръженията на язовирите по приложение № 1 от ЗВ за следващия месец.“

1. Алинея 3 се изменя така:

(3) Лицата, които осъществяват техническата експлоатация на язовирите и съоръженията към тях, представят в МОСВ по факс или електронна поща (посочени на интернет страницата на МОСВ) актуална информация за обемите в язовирите към 26-о число на текущия месец.“

**3.** В ал. 5, „МИЕТ“ се заменя „МЕ“.

**§ 16.** Член 27 се изменя така:

1. В ал. 1, след „ЗВ“ се добавя „ежедневно и“;
2. Алинея 2 се изменя така:

(2) При възникване на непредвидими и/или изключителни обстоятелства и при активирано оперативно звено в МОСВ, сведението по ал. 1 се представя в МОСВ два пъти дневно, включително в почивни и празнични дни.“

**§ 17.** В чл. 28, ал. 2 се изменя така:

„(2) Басейновите дирекции подготвят информация съгласно методически указания, одобрени от министъра на околната среда и водите за резултатите от ежемесечния контрол по изпълнение на месечните графици и го изпращат в МОСВ не по-късно от 10-то число на следващия месец на хартиен носител и по електронна поща.“

**§ 18.**В чл. 29 се правят следните изменения:

1. В ал. 1, след думите „състоянието на водите“ се добавя текста „в реките и“;
2. В ал. 2 думата „данни“ се заличава.

**§ 19.** В чл. 32 се правят следните изменения:

1. Алинея 1 се изменя така:

„(1) За издаване на разрешителното по чл. 31, ал. 1, т. 1 към заявлението и документите по чл. 3, ал. 4 се представя схема, в т.ч. и текстово описание на пътя на водата от мястото на водовземане до мястото на потребление, с технически параметри на съоръженията, както и връзката със съществуващи водностопански системи и съоръжения.“

1. Алинея 2 се изменя така:

„(2) Предварителното (прединвестиционното) проучване или съответната разработена фаза на инвестиционния проект са с обхват и съдържание съгласно Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.). Когато е необходимо изграждане на хидротехническо съоръжение, в проучването или в инвестиционния проект се предвижда съоръжение за осигуряване миграция на видовете (рибен проход).“

**§ 20.** В чл. 33 се правят следните изменения:

1.В ал. 1 и ал. 2, текстът „чл.60 ЗВ“ се заменя с „чл. 3, ал. 4“;

2. В ал. 4, след текста „обн., ДВ, бр. 96 от 2009 г.“, текстът „попр., бр. 17 от 2010 г.; изм., бр. 101 от 2010 г.“ се заличава.

**§ 21.** В чл. 35, ал.2 в изречението преди т.1, след думите „се прилага“ се добавя съюзът „и“.

**§ 22.**В чл. 37 се правят следните изменения и допълнения:

1. В ал. 1:

а) текстът „чл. 60 ЗВ“ се заменя „чл. 3, ал. 4“;

б) точка 2 се отменя.

2. В ал. 2:

а) в изречението преди т. 1, текстът „чл. 60 ЗВ“ се заменя с „чл. 3, ал. 4“;

б) създава се т. 4:

„4. схема, в т.ч. и текстово описание на пътя на водата от мястото на водовземане до мястото на потребление, с технически параметри на съоръженията, както и връзката със съществуващи водностопански системи и съоръжения.“

**§ 23.**В чл. 39, ал. 3 се отменя.

**§ 24.**В чл. 41 се правят следните изменения:

1. Алинея 1 се отменя;
2. В ал. 2:

а) точка 5 се изменя така:

„5. когато тази част от реката попада в зони за защита по чл. 119а, ал. 1, т. 5 от ЗВ;“;

б)точка 7 се изменя така:

„7. когато не е осигурена хидравлична и екологична непрекъснатост на реката - изградено съоръжение, позволяващо миграция на видовете в реката (рибен проход).“

1. Алинея 3 се отменя;

**§ 25.**В чл. 42, в изречението преди т. 1:

1. текстът „чл. 60 ЗВ“ се заменя с „чл. 3, ал. 4“;
2. след думите „се прилагат“ се добавя съюзът „и“.

**§ 26.** В чл. 43, ал. 1, в изречението преди т. 1:

1. текстът „чл. 60 ЗВ“ се заменя с „чл. 3, ал. 4“;
2. точка 2 се отменя.

**§ 27.**В чл. 44 се правят следните изменения:

1. В ал. 1:

**а)** визречението преди т.1,текстът „чл. 60 ЗВ" да се замени с „чл. 3, ал. 4".

**б)** точка 1 се изменя така:

„1. становище от Изпълнителната агенция по рибарство и аквакултури (ИАРА), съгласувано със собственика на водностопанските съоръжения, и с басейновата дирекция, когато язовирът няма определена аварийна зона по чл. 15в, ал. 3 от Закона за рибарството и аквакултурите.“;

**в)** точка 3 се отменя;

**г)** точка 4 се изменя така:

„4. идентификационни данни (номер, дата на издаване, срок на валидност) на концесионен договор или договор за наем, аренда и др. - при ползване на водни обекти публична държавна или общинска собственост.“

**д)** точка 5 се изменя така:

„5. протокол от последния извършен технически преглед на състоянието на язовирните стени и съоръженията към тях и на горния участък (зоната на влияние на подприщването) и долния участък (зоната след язовирната стена, ограничена в участък с дължина 500 м) - при ползване на водни обекти - общинска собственост.“

1. В ал. 3, текстът „чл. 60 ЗВ“ се заменя с „чл. 3, ал. 4“.

**§ 28.** В чл. 45 се правят следните изменения и допълнения:

1. В ал. 1, текстът „чл. 60 ЗВ“ се заменя с „чл. 3, ал. 4“;
2. В ал. 2:

**а)** в изречението преди т. 1, преди съкращението „ЗВ“ се добавя „от“;

**б)** в т. 2, след думата „изземването“ се поставя запетая и се добавя текстът „в която е посочен и начинът за измерване на иззетите наносни отложения“;

в) т.7 се отменя

**г)**създават се т. 8 и 9:

„8.схема на заявения участък, от който ще се изземват наносни отложения;

 9.обем от наносни отложения, заявени за изземване.“

**§ 29.** В чл. 46 се правят следните изменения и допълнения:

1. В изречението преди т. 1, текстът „чл. 60 ЗВ“ се заменя с „чл. 3, ал. 4“;
2. Създават се точки 7, 8 и 9:

„7. място за депониране на иззетия материал извън границите на водния обект, одобрено от общината;

 8. схема на заявения участък, от който ще се изземват наносни отложения;

 9. предварителни геодезически измервания.“

**§ 30.** Член 47 се отменя.

**§ 31.** Създават се чл. 47а, 47б и 47в:

„Чл. 47а. (1) Когато по реда на чл. 140, ал. 6 от ЗВ е установено, че за поддържане проводимостта на речното легло е необходимо и изземване на наносни отложения, директорът на съответната басейнова дирекция издава на определения изпълнител разрешително за ползване на воден обект за изземване на наносни отложения във връзка с предвидените дейности за почистване на речното легло.

(2) Разрешителните по чл. 140, ал.7 от ЗВ се издават в 14-дневен срок от депозиране на заявление от избрания изпълнител по реда на чл. 140, ал. 6 от ЗВ.

(3) Към заявлението, което съдържа данни за избрания изпълнител (фирма, ЕИК, адрес за кореспонденция, телефон, електронен адрес, факс), воден обект - предмет на използването, място/места на използването с географски координати, местност, териториална единица, код по единния класификатор на административно-териториалните и териториалните единици, се прилагат и:

1. документ за платена такса за издаване на разрешителното;

2 копие на сключения с областния управител договор по чл. чл. 57, ал.3, изречение второ от ЗВ;

3. технически проект за изземването по чл. 140, ал. 7 от ЗВ;

4. документ, удостоверяващ съгласието на собственика на имота, където ще се депонира иззетия материал;

5. действащ акт на компетентния орган по околна среда за съгласуване на дейността.

(4) В случай, че заявлението не е окомплектовано съгласно изискванията на ал. 3, директорът на басейновата дирекция указва писмено на заявителя да отстрани несъответствията в срок до един месец.

(5) При неотстраняване на несъответствията в срока по ал. 4 документите не се разглеждат и не се открива процедура за издаване на разрешително, за което заявителят се уведомява писмено.

Чл. 47б. Разрешителното за ползване на воден обект по чл. 140, ал. 7 от ЗВ съдържа:

1. наименование на органа, който го издава;

2. номер и дата на издаване на акта;

3. правни и фактически основания за издаване на акта;

4. фирма, седалище, единен идентификационен код на титуляря;

5. цел на ползването;

6. воден обект и водно тяло - предмет на ползването;

7. място/места на ползването, местност, административно-териториална и териториална единица, код по единния класификатор на административно-териториалните и териториалните единици, географски координати - за всяко място на ползване

8. схема и параметри на частта от водния обект, който се предоставя за ползване.

9. място на депониране на иззетите наносни отложения;

10. срок на действие на разрешителното – съгласно срока за изпълнение на договора;

11. контролиращ орган;

12. условия, при които се предоставя правото на ползване на водния обект;

Чл. 47в. Техническият проект за изземването по чл. 140, ал. 7 от ЗВ съдържа:

1. определения участък, от който ще се изземват наносни отложения;

2. предварителни геодезически измервания;

3. надлъжен профил на заявения участък (участъци);

4. напречни профили;

5. обем на наличните наносни отложения;

6. схема на опорната геодезична мрежа с основен репер;

7. транспортна схема на извозване на материалите;

8. място за депониране на иззетия материал извън границите на водния обект;

9. количествено - стойностна сметка на дейността по изземване и депониране.“

**§ 32.**В чл. 48, изречението преди т. 1 се изменя така:

„Чл. 48. Когато искането е за издаване на разрешително за ползване на повърхностен воден обект за поддържане проводимостта на некоригирани речни легла с цел почистване от храсти, дървесна растителност и отпадъци в зоните по чл. 119а, ал. 1, т. 5 ЗВ, към заявлението и документите по чл. 3, ал. 4 се прилага и проект за дейността, който съдържа:“

**§ 33.**В чл. 49, в изречението преди т. 1, текстът „чл. 60 ЗВ“ се заменя с „чл. 3, ал. 4“.

**§ 34.**В чл. 50 се правят следните изменения и допълнения:

1. В ал. 1:

**а)**в т. 2 след думите „околната среда“ се добавя текстът „в съответствие с приложимото законодателство и целите на ПУРБ и ПУРН“;

**б)**създава се т. 2а:

„2а. опазване на обектите на културното наследство;“

1. В ал. 3 се създава т.7:

„7.използване на аварийна зона.“

1. В ал.5 се създава т.4:

„4. документ за застраховане на плаващото съоръжение.“

1. В ал. 6:

**а)** Изречението преди т. 1 се изменя така:

„(6) В разрешителното за ползване на повърхностен воден обект за изземване на наносни отложения, включително и в разрешителното по чл. 140, ал.7 от ЗВ, в условията, при които се предоставя правото за ползване, се вписват приложимите за конкретния случай изисквания за:“;

**б)** В т. 1 след думата „технологията“ се добавя „и организацията“;

**в)** Създава се т. 2а:

„2а. график на изземването и режим на работа“;

**г)** Създава се т. 5а:

„5а. други изисквания за опазване на околната среда, човешкото здраве и обекти на културното наследство“;

**д)** Точка 7 се изменя така:

„7. изграждане на трайна опорна и работна геодезична мрежа в ползвания участък, схема на мрежата с основен репер и подробни точки, с изключение на разрешителните за изземване на наносни отложения от река Дунав, когато се използват плавателни съдове.“;

**е)** Точка 8 се изменя така:

„8. представяне на информация за изчисляване на дължимата такса по образец, утвърден от министъра на околната среда и водите и публикуван на интернет страниците на басейновата дирекция и на МОСВ - ежегодно към 31 януари на следващата година, с изключение на разрешителните издадени съгласно чл. 140, ал.7 от ЗВ.“;

**ж)** Точка 9 се изменя така:

„9. представяне до края на месец март на следващата година на годишен доклад, съдържащ геодезически измервания и справка за обема на иззетите през отчетната година наносни отложения, заверен от правоспособно лице с квалификация магистър-инженер по съответната специалност, с изключение на разрешителните по чл. 140, ал. 7 от ЗВ и разрешителните за изземване на наносни отложения от река Дунав при използване на плавателни съдове.“;

**з)** Създава се т. 9а:

„9а. представяне до края на месец март на следващата година на годишен доклад, съдържащ справка за обема на иззетите през годината наносни отложения, определени, в тонове, в съответствие със записите в корабния дневник по Наредба № 5 от 1 септември 2004 г. за корабните документи (обн., ДВ, бр. 88 от 8.10.2004 г.) - за изземване на наносни отложения от река Дунав при използване на плавателни съдове“;

**и)** Точка 10 се отменя;

**й)** Създават се точки 11 и 12:

„11. разтоварването на наносни отложения да се извършва на пристанища по чл. 103 от Закона за морските пространства, вътрешните водни пътища и пристанищата на Република България - за разрешителните за изземване на наносни отложения от река Дунав при използване на плавателни съдове;

12. представяне на докладите по т. 9 и 9а в съответната басейнова дирекция. За разрешителните за изземване на наносни отложения от река Дунав, докладите се представят и в ИАППД.“

**§ 35.** Член 51 се отменя.

**§ 36.**Член 52 се изменя така:

1. Алинея 1 се изменя така:

„(1) Измерването обема на иззетите наносни отложения, с изключение на изземването наносни отложения от река Дунав при използване на плавателни съдове, се осъществява посредством:

1. изградена трайна опорна и работна геодезична мрежа в разрешения участък;

2. надлъжен профил на разрешения участък от реката (по талвега);

3. напречни профили с максимално разстояние между тях 50,0 м за прав участък на реката и с максимално разстояние между тях 25,0 м за всяка крива на реката (L - м).“;

**2.** Алинея 2 и 6 се отменят.

**§ 37.**В чл. 53, след думите „водни обекти“ се поставя запетая и се добавя текстът „с изключение на разрешителните по чл. 140, ал.7 от ЗВ“, след който също се поставя запетая.

**§ 38.** Член 54, 55, 56 и 57 се отменят.

**§ 39.**В чл. 58 се правят следните изменения и допълнения:

1. Навсякъде преди „ЗВ“ се добавя „от“;
2. В т. 4 се заличава текстът „съгласно тарифата по чл. 194, ал. 6 ЗВ; когато молбата е за изменение и продължение на разрешителното, стойността на таксата е по-високата от обявените в тарифата“;
3. Създава се т. 8:

„8. актуален документ, удостоверяващ съгласието на собственика на съоръженията или договор със собственика на съоръженията за предоставяне на услугата "водоподаване", когато водовземането или ползването на водния обект е свързано с ползването на съществуващи съоръжения“.

**§ 40.**Създава се чл. 58а:

„Чл. 58а. (1) Молбата за преиздаване на разрешително по реда на чл. 79, ал. 2 от ЗВ съдържа:

1. данните по чл. 60, ал. 1, т. 1, 2 и 3 от ЗВ;

2. адрес за кореспонденция, телефон, факс, включително електронен адрес - при наличие на такъв;

3. документ за платена такса за издаване на разрешително съгласно тарифата по чл. 50, ал. 2 от ЗВ;

4. декларация за обстоятелствата по чл. 71, ал. 2 от Закона за опазване на околната среда;

5. документи, удостоверяващи правоприемството или придобитото право на собственост или ползване на недвижимия имот;

6. документ, удостоверяващ съгласието на собственика на съоръженията, или договор със собственика на съоръженията за предоставяне на услугата "водоподаване" - когато водовземането или ползването на водния обект е свързано с ползването на съществуващи съоръжения;

(2) Органът по чл. 52, ал. 1 от ЗВ, при необходимост може да поиска от заявителя представяне на допълнителни документи или информация за изясняване на факти и обстоятелства от значение за провеждане на процедурата по прекратяване и преиздаване на разрешителното по чл. 79 от ЗВ.“

**§ 41**. В чл. 61 се правят следните изменения:

1. Алинея 3 се изменя така:

„(3) В зависимост от съдържанието на постъпилите документи по ал. 1 и ал. 2 компетентният орган продължава процедурата по реда на чл. 62, като взема предвид и становището по чл. 60, ал.1.“

1. Алинея 4 се отменя.

**§ 42.**Член 64 се изменя така:

„Чл. 64. Разрешителните за ползване на воден обект за изземване на наносни отложения от река Дунав и водохранилищата се издават за срок не по-дълъг от срока на действащия към датата на издаване на разрешителното план за управление на речния басейн.“

**§ 43.** Създава се чл. 64а:

„Чл. 64а. (1) Разрешителните по чл. 140, ал.7 от ЗВ се издават за срока на изпълнение на договора, сключен между лицето избрано за изпълнител на тези дейности и областния управител.

(2) Срокът на действие на разрешителното по чл. 140, ал.7 от ЗВ може да бъде продължен по заявление на титуляря при условие, че е продължен срокът за изпълнение на договора по ал.1. Заявлението се подава преди изтичане на срока на действие на разрешителното.

(3) Към заявлението по ал. 2 се прилагат доказателства, удостоверяващи продължаването на срока за изпълнение на договора по ал. 1.

(4) Директорът на басейновата дирекция се произнася с решение по заявлението по ал. 2 в срок до 7 работни дни от получаването му.

(5) В случай, че заявлението по ал. 2 не е окомплектовано съобразно изискванията на ал. 3, директорът на басейновата дирекция указва писмено на заявителя да отстрани несъответствието в срок до 7 дни.

(6) Директорът на басейновата дирекция отказва продължаване срока на действие на разрешителното по чл. 140, ал. 7 от ЗВ при наличието на някое от следните обстоятелства:

1. заявлението е подадено след изтичане на срока на действие на разрешителното;

2. не е налице продължаване на срока за изпълнение на договора по ал. 1;

3. в срока по ал. 5 не са представени доказателства, че срокът за изпълнение на договора по ал. 1 е продължен.

**§ 44.** Създава се чл. 64б:

„Чл. 64б. Действието на разрешителното по чл. 140, ал. 7 от ЗВ се прекратява с:

1. изтичане на срока му на действие преди да е подадено заявление за продължаването му;
2. изтичане на срока му на действие, когато заявлението за продължаване е подадено в срока по чл. 64а, ал. 2, но липсва продължаване на срока за изпълнение на договора по чл. 64а, ал. 1;
3. изпълнение/прекратяване на договора по чл. 64а, ал. 1;
4. влизане в сила или допускане на предварително изпълнение на решението за отнемане на разрешителното;
5. изтичане на срока му на действие и влизане в сила или допускане на предварително изпълнение на решението за отказ за продължаване на разрешителното – за случаите, които не попадат в т. 1- 4.

**§ 45.** Създава се чл. 64в:

„Чл. 64в. Директорът на басейнова дирекция може да отнеме разрешителното по чл. 140, ал. 7 от ЗВ при установено неизпълнение/нарушение на едно или повече от условията му.

**§ 46**. Създава се чл. 64г:

„Чл. 64г. Директорът на басейнова дирекция може да измени служебно разрешителното по чл. 140, ал. 7 от ЗВ, когато независимо от спазване на условията му се установи противоречие с обществени интереси по смисъла на чл. 49 от ЗВ“

**§ 47.** Член 65 се отменя.

**§ 48.**В чл. 67, алинеи 3, 4 и 5 се отменят.

**§ 49.**В чл. 69 се правят следните изменения:

1. В т. 2, текстът „Агенцията за проучване и поддържане на река Дунав“ се заменя с „Изпълнителна агенция „Проучване и поддържане на река Дунав;
2. В т. 3:

**а)** в букви „а“ и „б“ текстът „и микроязовири“ се заличава;

**б)** в б. „в“ преди „ЗВ“ се добавя „от“.

**§ 50.** В чл. 70 се правят следните изменения:

1. В ал. 1:

а) т. 2 се изменя така:

„2. Изпълнителна агенция „Проучване и поддържане на река Дунав“;

б) т. 3 се изменя така:

„3. общините;“.

1. В ал. 3, в т. 1 и 2 преди „ЗВ“ се добавя „от“.

**§ 51.**В чл. 72 се правят следните изменения и допълнения:

1. Алинея 1 се изменя така:

„(1) Регистрите на разрешителните за повърхностни води се поддържат в електронен формат и се публикуват на интернет страниците на МОСВ и басейновите дирекции, като се актуализират ежемесечно.“

1. Алинеи 2 и 3 се отменят;
2. Създава се ал. 4:

„(4) В регистрите по ал. 1 се вписват и данните за изменение и/или продължаване на разрешителните.“

**§ 52.** В чл. 73 се правят следните изменения:

1. В ал. 1 текстът „чл. 52, ал. 1, т. 4 ЗВ“ се заменя с „Глава десета, Раздел XI от ЗВ и оправомощените от тях длъжностни лица“;
2. Алинея 2 се изменя така:

„(2) Контролът е превантивен, текущ и последващ.“

1. В ал. 4 текстът „директора на басейновата дирекция“ се заменя с „компетентния орган по ал.1“;

**§ 53.**В чл. 75, ал. 1 се изменя така:

„(1) Органите по чл. 73, ал. 1 и оправомощените от тях длъжностни лица могат да извършват проверки по документи и на място.“

**§ 54.**В чл. 79 се правят следните изменения:

1. В ал. 2 думите „директора на басейновата дирекция“ се заменят с „компетентния орган по чл. 73, ал. 1“.
2. Създават се ал. 3 и 4:

„(3) Контролът за изпълнение на параметрите и условията на разрешителните за водовземане по чл. 44 от ЗВ и разрешителните за ползване на воден обект по чл. 46 от ЗВ се извършва не по-малко от:

1. един път годишно за:

а) разрешителните за водовземане от повърхностни води с разрешено количество над 50000000 куб.м./годишно;

б) изземване на наносни отложения и изграждане на съоръжения;

2. един път на 3 години за:

а) разрешителните за водовземане от повърхностни води с разрешено количество от 10 000 000 до 50 000 000 куб.м./годишно;

б) разрешителни за ползване на воден обект за аквакултури.

3. един път на 6 години за:

а) разрешителните за водовземане от повърхностни води с разрешено количество под 10000000 куб.м./годишно;

б) други разрешителни за ползване на воден обект, с изключение на разрешителните за ползване на воден обект за заустване на отпадъчни води.

(4) Контролът за изпълнение на условията на всяко разрешително се изпълнява не по-малко от веднъж за срока на действие на ПУРБ.“

**§ 55.** Член 81 се отменя.

**§ 56.** В чл. 84, ал. 1, в изречението преди т. 1, текстът „Директорът на басейновата дирекция поддържа“ се заменя с „Органите по чл. 73, ал. 1 поддържат“.

**§ 57.** Наименованието на Глава четвърта „Стопанисване и използване на водностопанските системи и съоръжения“ се изменя така:

„Регистър, стопанисване и използване на бентове и прагове в некоригирани речни участъци извън населени места и селищни образувания“

§ 58. Член 86 се отменя.

§ 59. В чл. 87 се правят следните изменения:

1. Алинея 1 се изменя така:

„(1) За бентовете и праговете в некоригираните участъци на реките извън границите на населените места и селищните образувания, се водят електронни регистри.“

1. В ал. 2, т. 7 се изменя така:

„7. собственика и лицето, което ползва и/или стопанисва съоръжението;“

§ 60. В чл. 89, ал. 2, т. 11 се изменя така:

„11. собственика и лицето, което ползва и/или стопанисва съоръжението;“

**§ 61.** Създава се чл. 89а:

„Чл. 89а. Собствениците на съоръжения по чл. 87, ал. 1, които са изгубили първоначалното си предназначение, подават писмена информация до басейновата дирекция за вписването им в регистъра по 87, ал.2.“

**§ 62**. В чл. 91 се правят следните изменения:

1. Алинея 1 се изменя така:

„(1) Когато съоръженията по чл. 87, ал. 1 не са технически изправни и/или не изпълняват своето предназначение и нарушават проводимостта и/или представляват заплаха за функционалността на други съоръжения и тяхната реконструкция и рехабилитация е финансово или технически необоснована, се пристъпва към тяхната ликвидация.“

1. В ал. 2 текстът „по ал. 1, доказваща невъзможността съоръжението да се ползва за целите, за които е изградено, и да бъде рехабилитирано или реконструирано“ се заменят с „доказваща обстоятелствата по ал. 1“.

**§ 63.** В § 1 от допълнителната разпоредба се правят следните изменения и допълнения:

1. Точка 21 се изменя така:

„21. Рибен проход" е биоинженерно съоръжение, осигуряващо хидравлична и екологична непрекъснатост на реката, позволяващо миграцията на рибите и други водни организми в района на изкуствени прегради и други препятствия.“

1. Създава се т. 27:

„27. „Съществени изменения на физическите характеристики“ са изменения, които отговарят на критериите за предварително обозначаване на силно модифицирани водни тела, а именно:

а) корекции с дължина над 70% от разглеждания еднороден участък;

б) всички язовирни стени;

в) изграждане на преградни съоръжения без съоръжение, позволяващо миграция на рибата и други водни организми;

г) дейности по укрепване на брегове, когато укрепваните участъци са над 50% от дължината на разглеждания еднороден участък;

д) завиряване на над 30% от дължината на разглеждания еднороден участък;

е) намаляване на оттока (осушаване чрез деривации или водовземни съоръжения) в участък по-голям от 30% от разглеждания еднороден участък;

ж) драгажни дейности над 2/3 от площта на разглеждания участък.“

**§ 64.** Параграфи 5, 6 и 7от преходните и заключителните разпоредби се отменят.

 **ЗАКЛЮЧИТЕЛНА РАЗПОРЕДБА**

**§ 65.** Постановлението влиза в сила от деня на обнародването му в "Държавен вестник".

**МИНИСТЪР-ПРЕДСЕДАТЕЛ**:

/БОЙКО БОРИСОВ/

ЗА ГЛАВЕН СЕКРЕТАР НА

МИНИСТЕРСКИЯ СЪВЕТ:

/ВЕСЕЛИН ДАКОВ/

**Главен секретар на МОСВ:**

**и.д. Директор на дирекция ПАО в МОСВ:**

**/Валерия Герова/**